২০২১ আইসিসি পুরুষ টি২০ বিশ্বকাপ ছিল আইসিসি পুরুষ টি২০ বিশ্বকাপের সপ্তম আসর, যে টুর্নামেন্টের ম্যাচগুলো ওমান ও সংযুক্ত আরব আমিরাতে অনুষ্ঠিত হয়। ওয়েস্ট ইন্ডিজ ছিল টুর্নামেন্টের পূর্ববর্তী আসরের চ্যাম্পিয়ন দল।  ২০২০ সালের ১৮ অক্টোবর থেকে ১৫ নভেম্বর সময়ে অস্ট্রেলিয়ায় ২০২০ পুরুষ টি২০ বিশ্বকাপ টুর্নামেন্ট আয়োজনের কথা ছিল, কিন্তু ২০২০ সালের জুলাই মাসে আন্তর্জাতিক ক্রিকেট কাউন্সিল (আইসিসি) কোভিড-১৯ মহামারির কারণে টুর্নামেন্টটি স্থগিত হয়েছে বলে নিশ্চিত করে। ২০২০ সালের আগস্ট মাসে আইসিসি নিশ্চিত করে যে ২০২১ সালের টুর্নামেন্টটি আয়োজন করবে ভারত, এবং সে সাথে অস্ট্রেলিয়াকে ২০২২ সালের টুর্নামেন্টটি আয়োজনের দায়িত্ব দেয়া হয়। কিন্তু এর পরে ২০২১ সালের জুন মাসে আইসিসি নিশ্চিত করে যে ভারতে কোভিড-১৯ পরিস্থিতির অবনতির আশঙ্কা থাকায় টুর্নামেন্টটি ভারত থেকে সংযুক্ত আরব আমিরাতে সরিয়ে নেয়া হয়েছে। টুর্নামেন্টটি শুরু হয় ২০২১ সালের ১৭ অক্টোবর এবং টুর্নামেন্টের ফাইনাল ম্যাচ অনুষ্ঠিত হয় ১৪ নভেম্বর। টুর্নামেন্টের প্রথম পর্ব একযোগে আয়োজন করে সংযুক্ত আরব আমিরাত ও ওমান।  টুর্নামেন্টের ফাইনালে নিউজিল্যান্ডকে ৮ উইকেটে পরাজিত করে প্রথমবারের মত টুর্নামেন্টে চ্যাম্পিয়ন হয় অস্ট্রেলিয়া। টুর্নামেন্টের সেরা খেলোয়াড় নির্বাচিত হন অস্ট্রেলিয়ার ডেভিড ওয়ার্নার।  প্রেক্ষাপট ২০২০ সালের এপ্রিল মাসে আইসিসি নিশ্চিত করে যে কোভিড-১৯ সংক্রান্ত ঝুঁকি থাকার পরও টুর্নামেন্টটি সময়মত আয়োজনের পরিকল্পনা রয়েছে। কিন্তু তার পরের মাসে আইসিসির এক ঊর্ধ্বতন কর্মকর্তা জানান যে ২০২০ সালে টুর্নামেন্টটি আয়োজন করা একটি বড় ঝুঁকির ব্যাপার। আইসিসি এটাও জানায় যে টুর্নামেন্টটি স্থগিতকরণের খবরসমূহ সত্য নয়, এবং স্থগিতকরণের বিকল্প খোঁজা হচ্ছে। প্রাথমিকভাবে ২০২০ সালের ১০ জুন আইসিসির বৈঠক পর্যন্ত টুর্নামেন্টটি নিয়ে সিদ্ধান্তের ব্যাপারটি মুলতবি রাখা হয় এবং ২০২০ সালের জুলাই মাসে পরবর্তী ঘোষণা দেয়া হবে বলে জানানো হয়। ২০২০ সালের জুন মাসে ক্রিকেট অস্ট্রেলিয়ার চেয়ারম্যান আর্ল এডিংস জানান যে টুর্নামেন্টটি পরিকল্পনা অনুযায়ী অস্ট্রেলিয়ায় আয়োজিত হওয়ার সম্ভাবনা খুবই ক্ষীণ। এডিংস এটাও বলেন যে অস্ট্রেলিয়া ২০২১ সালের অক্টোবর মাসে টুর্নামেন্টটি আয়োজন করতে পারে, এবং তার এক বছর পরে ২০২২ সালে ভারত পরবর্তী আসরের আয়োজক হতে পারে। আইসিসি ২০২১ সালের ফেব্রুয়ারি মাসে নিউজিল্যান্ডে আয়োজিত হতে যাওয়া নারী ক্রিকেট বিশ্বকাপের কাছাকাছি সময়ে টুর্নামেন্টটি আয়োজনের সম্ভাব্যতা নিয়েও চিন্তা করে।  টুর্নামেন্টটি আনুষ্ঠানিকভাবে স্থগিত হওয়ার এক মাস আগে অস্ট্রেলিয়ার পর্যটন মন্ত্রী সাইমন বার্মিংহাম ২০২১ সাল পর্যন্ত আন্তর্জাতিক যাতায়াতের জন্য অস্ট্রেলিয়ার সীমানা বন্ধ থাকবে বলে ঘোষণা দেন। আইসিসি নিশ্চিত করে যে অস্ট্রেলিয়া বা ভারতেই টুর্নামেন্টটি আয়োজিত হবে। ২০২০ সালের আগস্ট মাসে আইসিসি নিশ্চিত করে যে ২০২১ সালের আসরটি আয়োজন করবে ভারত, এবং অস্ট্রেলিয়া আয়োজন করবে ২০২২ সালের আসরটি। একই মাসে আইসিসি নিশ্চিত করে যে শ্রীলঙ্কা ও সংযুক্ত আরব আমিরাতকে টুর্নামেন্টটির ব্যাকআপ ভেন্যু হিসেবে দেখা হচ্ছে। ২০২১ সালের এপ্রিল মাসে আইসিসির প্রধান নির্বাহী কর্মকর্তা জেফ অ্যালারডিস নিশ্চিত করেন যে মহামারির কারণে ভারত টুর্নামেন্টটি আয়োজনে ব্যর্থ হলে ব্যাকআপ পরিকল্পনা কাজে লাগানো হবে। একই মাসে ভারতীয় ক্রিকেট নিয়ন্ত্রণ বোর্ড (বিসিসিআই)-এর ধীরাজ মালহোত্রা নিশ্চিত করেন যে সংযুক্ত আরব আমিরাতকে বিকল্প হিসেবে ব্যবহার করা হবে যদি ভারতে মহামারির অবস্থার আরও অবনতি হয়। বিসিসিআই ওমানকে সম্ভাব্য সহ-আয়োজক হিসেবে নেয়ার জন্য ওমানের সাথে আলোচনা চালায়। ২০২১ সালের ১ জুন আইসিসি বিসিসিআইকে ২০২১ সালের ২৮ জুন তারিখের মধ্যে টুর্নামেন্টটির আয়োজন নিয়ে চূড়ান্ত সিদ্ধান্ত নেয়ার কথা জানায়। আইসিসি এটাও নিশ্চিত করে যে টুর্নামেন্টটি যেখানেই আয়োজিত হোক না কেন মূল আয়োজক হিসেবে বিসিসিআই-এর নামই থাকবে। পরবর্তীতে আইসিসি নিশ্চিত করে যে টুর্নামেন্টটি সংযুক্ত আরব আমিরাত ও ওমানে নিয়ে যাওয়া হয়েছে। সংযুক্ত আরব আমিরাত ও ওমান উভয়েরই এটি প্রথমবার কোনও বৈশ্বিক আইসিসি টুর্নামেন্ট আয়োজন, এবং কোনও টেস্টখেলুড়ে দেশের বাইরে ক্রিকেট বিশ্বকাপ আয়োজনও এবারই প্রথম।  টুর্নামেন্টটি শুরুর প্রায় দুই সপ্তাহ আগে ওমানের আল আমিরাতে টুর্নামেন্টের ভেন্যুর কিছু মাইল উত্তর দিয়ে ঘূর্ণিঝড় শাহিন তাণ্ডব চালায়। ওমান ক্রিকেটের চেয়ারম্যান পংকজ খিমজি ঘূর্ণিঝড়ের কারণে টুর্নামেন্টটি হাতছাড়া হয়ে যেতে পারত বলে মন্তব্য করেন।  দলসমূহ  ২০১৮ সালের ৩১ ডিসেম্বরের হিসেবে স্বাগতিক ভারতসহ আইসিসি র‍্যাংকিং-এর সেরা নয়টি পূর্ণ সদস্য দল ২০২১ সালের টুর্নামেন্টে সরাসরি উত্তীর্ণ হয়। এ দশটি দলের মধ্যে র‍্যাংকিং হিসেবে সেরা আটটি দল সরাসরি টুর্নামেন্টের সুপার ১২ পর্বে উত্তীর্ণ হয়। শ্রীলঙ্কা ও বাংলাদেশ সরাসরি সুপার ১২ পর্বে উত্তীর্ণ হতে ব্যর্থ হয়, এবং তাদেরকে টুর্নামেন্টের গ্রুপ পর্বে রাখা হয়। তাদের সাথে গ্রুপ পর্বে যুক্ত হয় ২০১৯ সালের বিশ্বকাপ বাছাইপর্ব থেকে উত্তীর্ণ হয়ে আসা ছয়টি দল। গ্রুপ পর্বের সেরা চারটি দল উত্তীর্ণ হবে সুপার ১২ পর্বের জন্য।  পাপুয়া নিউ গিনি বাছাইপর্বের গ্রুপ এতে বিজয়ী হয়ে প্রথম দল হিসেবে বিশ্বকাপের মূল পর্বে উঠে আসে। যেকোনও ফরম্যাটের বিশ্বকাপে এটিই পাপুয়া নিউ গিনির প্রথম অংশগ্রহণ। গ্রুপ বিতে বিজয়ী হয়ে আয়ারল্যান্ড দ্বিতীয় দল হিসেবে মূল পর্বে উঠে আসে।  প্রথম প্লেঅফ ম্যাচে সংযুক্ত আরব আমিরাতকে আট উইকেটে পরাজিত করে নেদারল্যান্ডস মূল পর্বে উত্তীর্ণ হয়। ম্যাচটিতে সংযুক্ত আরব আমিরাত মাত্র ৮০ রান করতে সক্ষম হয়। দ্বিতীয় ম্যাচে ওমানকে ৫৪ রানে পরাজিত করে প্রথমবারের মত নামিবিয়া টি২০ বিশ্বকাপে খেলার যোগ্যতা লাভ করে। তৃতীয় প্লেঅফ ম্যাচে স্কটল্যান্ড স্বাগতিক সংযুক্ত আরব আমিরাতকে ৯০ রানে পরাজিত করে টি২০ বিশ্বকাপের মূল পর্বে নিজেদের স্থান নিশ্চিত করে। শেষ দল হিসেবে মূল পর্বে উত্তীর্ণ হয় ওমান, যখন তারা শেষ প্লেঅফ ম্যাচে হংকংকে ১২ রানে পরাজিত করে।  ২০২১ সালের আগস্ট মাসে তালেবান আফগানিস্তানকে নিজেদের নিয়ন্ত্রণে নিয়ে নেয়ায় টুর্নামেন্টটিতে আফগানিস্তান দলের অংশগ্রহণ নিয়ে সংশয় দেখা দেয়। আফগানিস্তান ক্রিকেট দলের মিডিয়া ব্যবস্থাপক হিকমত হাসান নিশ্চিত করেন যে দেশটিতে রাজনৈতিক অশান্তি থাকার পরও আফগানিস্তান টি২০ বিশ্বকাপে অংশগ্রহণ করবে। ২০২১ সালের ৬ অক্টোবর আফগানিস্তান দল টুর্নামেন্টের আগে একটি প্রশিক্ষণ ক্যাম্পের জন্য কাতারের দোহা গমনের উদ্দেশ্যে কাবুল ত্যাগ করে।  +উত্তরণের যোগ্যতাতারিখআয়োজনস্থলআসনউত্তীর্ণ দলস্বাগতিক৭ আগস্ট ২০২০rowspan="2" ১আইসিসি পুরুষ টি২০আই র‍্যাংকিং(শেষ বিশ্ব টি২০ খেলা র‍্যাংকিং-এর সেরা ৯ দল, স্বাগতিক দল ছাড়া)৩১ ডিসেম্বর ২০১৮৯২০১৯ আইসিসি পুরুষ টি২০ বিশ্বকাপ বাছাইপর্ব১৮ অক্টোবর ২০১৯ – ৩ নভেম্বর ২০১৯ সংযুক্ত আরব আমিরাত৬মোট১৬  ম্যাচ পরিচালনাকারী কর্মকর্তা ২০২১ সালের ৭ অক্টোবর আইসিসি টুর্নামেন্টের ম্যাচ রেফারি ও মাঠের আম্পায়ারদের নাম ঘোষণা করে।  ম্যাচ রেফারি   জাভাগাল শ্রীনাথ   জেফ ক্রো   ডেভিড বুন   রঞ্জন মদুগাল্লে  আম্পায়ার    অ্যাড্রিয়ান হোল্ডস্টক   আলিম দার   আহসান রাজা   কুমার ধর্মসেনা    ক্রিস গ্যাফানি   ক্রিস ব্রাউন    জোয়েল উইলসন   নিতিন মেনন    পল উইলসন   পল রাইফেল   মাইকেল গফ   মারে এরাসমাস    রড টাকার   রিচার্ড ইলিংওয়ার্থ   রিচার্ড কেটলবরা   ল্যাংটন রুসেরে   দলীয় সদস্য  ২০২১ সালের ১০ অক্টোবরের মধ্যে অংশগ্রহণকারী প্রতিটি দল ১৫ সদস্যবিশিষ্ট স্কোয়াড নির্বাচন করে। কোভিড-১৯-এর কারণে প্রতিটি দল প্রয়োজনমতে আরও সাত জন পর্যন্ত অতিরিক্ত খেলোয়াড় নির্বাচন করতে পারে। ২০২১ সালের ১০ আগস্ট নিউজিল্যান্ড প্রথম দল হিসেবে টুর্নামেন্টের জন্য নিজেদের স্কোয়াড ঘোষণা করে। ২০২১ সালের ১২ সেপ্টেম্বরের মধ্যে অংশগ্রহণকারী প্রতিটি দল প্রাথমিক স্কোয়াড ঘোষণা করে।  সময়সূচি টুর্নামেন্টে মোট ম্যাচ ছিল ৪৫টি, এবং খেলা হয় প্রাথমিকভাবে দুটি পর্বে। প্রথম পর্বে আটটি দল (আয়ারল্যান্ড, ওমান, নামিবিয়া, নেদারল্যান্ডস, পাপুয়া নিউ গিনি, বাংলাদেশ, শ্রীলঙ্কা ও স্কটল্যান্ড) মোট বারোটি ম্যাচ খেলে, যেখানে থেকে চারটি দল সুপার ১২ পর্বে উত্তীর্ণ হয়। সুপার ১২ পর্ব শুরু হয় ২০২১ সালের ২৪ অক্টোবর এবং প্রথম পর্বের চারটি দল ও দ্বিতীয় পর্বে সরাসরি উত্তীর্ণ হওয়া আটটি দলের মধ্যে মোট ৩০টি ম্যাচ অনুষ্ঠিত হয় এ পর্বে। এ দলগুলোকে ছয়টি দলের দুই গ্রুপে ভাগ করা হয়। সুপার ১২ পর্বের পরে আসে তিন ম্যাচের নকআউট পর্ব- দুটি সেমিফাইনাল ও ফাইনাল। ২০২১ সালের ১৬ জুলাই আইসিসি টুর্নামেন্টের গ্রুপ নিশ্চিত করে। গ্রুপগুলো নির্ধারণ করা হয় ২০২১ সালের ২০ মার্চ তারিখে দলগুলোর র‍্যাংকিং-এর ভিত্তিতে। ২০২১ সালের ১৭ আগস্ট আইসিসি টুর্নামেন্টের চূড়ান্ত সময়সূচি নিশ্চিত করে।  মাঠ ২০২১ সালের ১৭ এপ্রিল ভারতীয় ক্রিকেট নিয়ন্ত্রণ বোর্ড (বিসিসিআই) ম্যাচের আয়োজক শহরগুলোর নাম উপস্থাপন করে। কলকাতা, চেন্নাই, দিল্লি, ধর্মশালা, বেঙ্গালুরু, মুম্বই, লখনউ ও হায়দ্রাবাদের নাম ভেন্যু হিসেবে দেয়া হয়, এবং ফাইনাল ম্যাচের ভেন্যু নির্ধারণ করা হয় আহমেদাবাদকে। ২০২১ সালের ১৮ এপ্রিল ঘোষণা দেয়া হয় যে পাকিস্তান দুটি গ্রুপ ম্যাচ খেলবে দিল্লিতে, যেখানে মুম্বই ও কলকাতা হবে সেমিফাইনাল ম্যাচের আয়োজক। ২০২১ সালের ২৮ জুন বিসিসিআই-এর সভাপতি সৌরভ গঙ্গোপাধ্যায় নিশ্চিত করেন যে ভারতের কোভিড-১৯ পরিস্থিতির কারণে আনুষ্ঠানিকভাবে টুর্নামেন্টটি ভারত থেকে সংযুক্ত আরব আমিরাতে সরিয়ে নেয়া হচ্ছে। প্রথম রাউন্ডের কিছু ম্যাচ ওমানে আয়োজনেরও কথা রয়েছে। ২০২১ সালের ২৯ জুন আইসিসি নিশ্চিত করে যে টুর্নামেন্টটি সংযুক্ত আরব আমিরাত ও ওমানে আয়োজিত হবে। টুর্নামেন্টের খেলা হয় চারটি ভেন্যুতে: দুবাই আন্তর্জাতিক ক্রিকেট স্টেডিয়াম, শেখ জায়েদ ক্রিকেট স্টেডিয়াম, শারজাহ ক্রিকেট স্টেডিয়াম ও আল আমিরাত ক্রিকেট স্টেডিয়াম। ২০২১ সালের জুলাই মাসে আববুধাবির টলারেন্স ওভাল টুর্নামেন্টের ভেন্যু হিসেবে ব্যবহৃত হওয়ার জন্য আইসিসির অনুমতির অপেক্ষা করছিল।   সংযুক্ত আরব আমিরাত ওমান দুবাই শারজাহ আবুধাবি আল আমিরাতদুবাই আন্তর্জাতিক ক্রিকেট স্টেডিয়ামশারজাহ ক্রিকেট স্টেডিয়ামশেখ জায়েদ ক্রিকেট স্টেডিয়ামআল আমিরাত ক্রিকেট স্টেডিয়ামধারণক্ষমতা: ২৫০০০ধারণক্ষমতা: ২৭০০০ধারণক্ষমতা: ২০০০০ধারণক্ষমতা: ৩০০০ 200px 200px 200px   প্রস্তুতিমূলক ম্যাচ টুর্নামেন্ট শুরুর আগে অংশগ্রহণকারী প্রতিটি দল (প্রথম পর্বে অংশগ্রহণকারী দলগুলো প্রথম পর্বের আগে ও সুপার ১২ পর্বে সরাসরি সুযোগ পাওয়া দলগুলো প্রথম পর্ব চলাকালে) দুটি করে প্রস্তুতিমূলক ম্যাচে অংশগ্রহণ করেছিলেন।  প্রথম পর্ব গ্রুপ এ পয়েন্ট তালিকা  সূচি  গ্রুপ বি পয়েন্ট তালিকা  সূচি  সুপার ১২ গ্রুপ ১ পয়েন্ট তালিকা  সূচি  গ্রুপ ২ পয়েন্ট তালিকা  সূচি  নকআউট পর্ব বন্ধনী  সেমিফাইনাল ১ম সেমিফাইনাল  ২য় সেমিফাইনাল  ফাইনাল  পরিসংখ্যান একক রেকর্ড সর্বাধিক রান ক্রমখেলোয়াড়দলরানসংখ্যাসর্বোচ্চ স্কোর৪৬৫০১০০স্ট্রাইক রেটগড় রান১বাবর আজম৩০৩৭০২৮৫৪০১২৬.২৫৬০.৬০২ডেভিড ওয়ার্নার২৮৯৮৯*৩২১০৩০১৪৬.৭০৪৮.১৬৩মোহাম্মদ রিজওয়ান২৮১৭৯*২৩১২৩০১২৭.৭২৭০.২৫ উৎস: ইএসপিএনক্রিকইনফো  সর্বাধিক উইকেট ক্রমখেলোয়াড়দলউইকেট সংখ্যাসেরা বোলিং ফিগার ইনিংসে ৫ উইকেটইকোনমি১ওয়ানিন্দু হাসারাংগা দে সিলভা১৬৩/৯০৫.২০২অ্যাডাম জাম্পা১৩৫/১৯১৫.৮১৩ট্রেন্ট বোল্ট১৩৩/১৭০৬.২৫ উৎস: ইএসপিএনক্রিকইনফো  হ্যাটট্রিক ক্রমখেলোয়াড়দলপ্রতিপক্ষবোলিং বিশ্লেষণতারিখতথ্যসূত্র ১কার্টিস ক্যাম্ফার৪-০-২৬-৪১৮ অক্টোবর ২০২১২ওয়ানিন্দু হাসারাংগা দে সিলভা৪-০-২০-৩৩০ অক্টোবর ২০২১৩কাগিসো রাবাদা৪-০-৪৮-৩৬ নভেম্বর ২০২১  সর্বাধিক ছয় ক্রমখেলোয়াড়দলছয় সংখ্যা১জস বাটলার১৩২মোহাম্মদ রিজওয়ান১২৩ডেভিড ভিসা১১ উৎস: ইএসপিএনক্রিকইনফো  শতরানের ইনিংস ক্রমখেলোয়াড়দলপ্রতিপক্ষ রান ৪৬স্ট্রাইক রেটতারিখতথ্যসূত্র ১জস বাটলার১০১* (৬৭)৬৬১৫০.৭৫১ নভেম্বর ২০২১  দলগত রেকর্ড একক ইনিংসে সর্বাধিক রান ক্রমদলরানপ্রতিপক্ষ সর্বাধিক রান সংগ্রাহকতারিখ১২১০/২ (২০)রোহিত শর্মা৩ নভেম্বর ২০২১২১৯০/৪ (২০)নাজিবুল্লাহ জাদরান২৫ অক্টোবর ২০২১৩১৮৯/২ (২০)মোহাম্মদ রিজওয়ান২ নভেম্বর ২০২১ উৎস: ইএসপিএনক্রিকইনফো  এক ম্যাচে সর্বোচ্চ রান ক্রম দল ১দল ২পর্বমোট রানমাঠতারিখ১সুপার ১২৩৬৮শারজাহ৬ নভেম্বর ২০২১২৩৫৮আবুধাবি৪ নভেম্বর ২০২১৩৩৫৪৩ নভেম্বর ২০২১ উৎস: ইএসপিএনক্রিকইনফোবি.দ্র.: ম্যাচগুলোতে জয়ী দলের নাম বোল্ড করে দেখানো হয়েছে।  পুরস্কার মূল্য ২০২১ সালের ১০ অক্টোবর আন্তর্জাতিক ক্রিকেট কাউন্সিল (আইসিসি) টুর্নামেন্টের পুরস্কার মূল্যের তালিকা ঘোষণা করে। অবস্থান দলপুরস্কার মূল্যচ্যাম্পিয়ন$১,৬০০,০০০রানার-আপ$৮০০,০০০সেমিফাইনালে পরাজিত$৮০০,০০০(প্রতিটি দল $৪০০‌,০০০ করে)সুপার ১২ পর্বে বিদায়$৫৬০,০০০(প্রতিটি দল $৭০‌,০০০ করে)প্রথম পর্বে বিদায়$১৬০,০০০(প্রতিটি দল $৪০,০০০ করে) এছাড়াও প্রথম পর্ব ও সুপার ১২ পর্বে প্রতি ম্যাচ জয়ের জন্য জয়ী দল অতিরিক্ত $৪০‌,০০০ লাভ করে।  প্রতিযোগিতার সেরা একাদশ ২০২১ সালের ১৪ নভেম্বর আন্তর্জাতিক ক্রিকেট কাউন্সিল প্রতিযোগিতার সেরা একাদশ ঘোষণা করে, যে একাদশে টুর্নামেন্টের সেরা খেলোয়াড় ডেভিড ওয়ার্নার অন্তর্ভুক্ত হন। একাদশে অধিনায়ক হিসেবে বাবর আজমকে রাখা হয়। খেলোয়াড়ভূমিকা   ব্যাটার  ব্যাটার, উইকেটরক্ষক   ব্যাটার, অধিনায়ক  ব্যাটার  ব্যাটার  অলরাউন্ডার (ডানহাতি অফ স্পিন)  অলরাউন্ডার (ডানহাতি লেগ স্পিন)  বোলার (ডানহাতি লেগ স্পিন)  বোলার (ডানহাতি ফাস্ট)  বোলার (বাঁহাতি ফাস্ট)  বোলার (ডানহাতি ফাস্ট)  বোলার (বাঁহাতি ফাস্ট), দ্বাদশ খেলোয়াড়  তথ্যসূত্র  বহিঃসংযোগ  ইএসপিএনক্রিকইনফোতে প্রস্তুতিমূলক ম্যাচসমূহের প্রধান পাতা   ইএসপিএনক্রিকইনফোতে টুর্নামেন্টের প্রধান পাতা   বিষয়শ্রেণী:পুরুষদের আইসিসি টি-টোয়েন্টি বিশ্বকাপ   বিষয়শ্রেণী:২০২১–২২-এ আন্তর্জাতিক ক্রিকেট প্রতিযোগিতা বিষয়শ্রেণী:কোভিড-১৯ মহামারীর কারণে স্থগিত ক্রিকেট আয়োজন বিষয়শ্রেণী:সংযুক্ত আরব আমিরাতে আন্তর্জাতিক ক্রিকেট প্রতিযোগিতা